Jean Nouvel

**Jean Nouvel** (* 12. august, 1945, Fumel, Francúzsko) je francúzsky architekt, príslušník hnutia high tech ovplyvnený technickým a civilizačným pokrokom. Laureát Wolfovej ceny z roku 2005 a Pritzkerovej ceny z roku 2008.

## Štúdium
Pôvodne chcel byť maliarom, no v roku 1964 sa zapísal na École des Beaux–Arts v Bordeaux. V roku 1966 bol prijatý na École nationale supérieure des beaux-arts v Paríži. Tu bol jeho učiteľom aj architekt Claude Parent. Pod vplyvom architekta Paula Virilia získal diplom *architekta DPLG* v roku 1971.

## Aktivity
V roku 1970 začal svoju kariéru v spolupráci s François Seigneurom. Jeho prvým známym projektom bol Institut du Monde Arabe (IMA) v Paríži realizovaný v rokoch 19811987 v spolupráci s *Architecture Studio*m. Vďaka známosti s kritikom *Georgom Boudaille*om sa stal architektom parížskeho Biennale. Taktiež sa v tom čase venoval scénografii, ku ktorej ho priviedol v roku 1976 scénograf *Jacques le Marquet*. Svoje architektonické a designerské návrhy aplikoval na výstavách *Les Années 50* (venovanú 50. rokom) v Centre Pompidou v roku 1988 a pre výstavu *Le Futur du travail* (Budúcnosť práce) a *Le Mobilité* (Pohyb) pre Expo 2000 v Nemeckom Hannoveri. Bol spoluzakladateľom hnutia združujúce architektov Mars 1976 v roku 1976 a jedným z hlavných organizátorov medzinárodných jednaní o úprave štvrte *Halles de Paris*. V roku 1988 založil architektonickú kanceláriu pod názvom *Nouvel, Cattani & Associés*.
Spolupracoval taktiež so švajčiarskou firmou *[[Nestlé]]*, pre ktorú v roku 2006 navrhol sériu plastových obalov pre čokolády značky *Cailler*. Švajčiari sa ale nechceli vzdať ekologických papierových obalov, takže koncom toho istého roka sa táto predražená séria čokolád stiahla z trhu.    

## Tvorba
Jean Nouvel je známy svojou schopnosťou dematerializovať architektúru. Jeho diela, odhliadnuc od ich veľkých rozmerov, pôsobia ľahko a jemne. Zapája predstavu, myšlienku ako stavebný prvok architektúry, používa virtualitu. Tieto prvky spolu s citom pre inovácie, či už v zmysle materiálov alebo techník, sú vnímané ako súčasti jeho osobného štýlu. Tieto prvky sú súčasťou každého jeho architektonického diela. Hi-tech a intelekt sú nástroje, ktoré Nouvel využíva na stvárnenie reality.

## Ocenenia
* Čestný doktorát univerzity v Buenos Aires - 1983
* Národný rád za zásluhy - 1983
* Cena Agu Chána - 1985
* Čestné členstvo v Americkom inštitúte architektúry (AIA) - 1993
* Čestné členstvo Kráľovského inštitútu britských architektov (RIBA) - 1995
* Zlatá medaila Francúzskej akadémie pre architektúru - 1999
* Zlatý lev na Biennale v Benátkach - 2000
* Zlatá medaila Kráľovského inštitútu britských architektov (RIBA) - 2001
* Borrominiho cena v Taliansku - 2001
* Wolfova cena - 2005
* Pamätná cena Arnolda W. Brunnera za architektúru - 2006
* Medzinárodná cena za výškové budovy (*The International Highrise Award*) - 2006
* Pritzkerova cena - 2008

## Projekty
* Materská škola, Trélissac, 1974
* College Anne Frank, Antony, 19781980 
* Centrum lekárstva a chirurgie Val Notre-Dame, Bezons, 19781980 
* Mestské divadlo, Belfort, 19801983 
* Kultúrne centrum *La Coupole*, Combs-la-Ville Melun-Sénart, 19811986 
* Centrum oddychu *Les Godets*, Antony, 1982 
* Experimentálne obytné stavby, Saint-Ouen, 19831986
* Institut National de l'Information Scientifique et Technique INIST, Nancy, 19851989
* Budova opery, Tokio, 1986
* Nemausus 1, Nimes, 1987
* Institut du Monde Arabe, Paríž, 1987
* Hotel Saint-James, Bordeaux, 19881989    
* Administratívna budova reklamnej agentúry CLM/BBDO, Paríž, 19881992
* ONYX, Nantes, 1988 
* Kongresové centrum (spol. s E. Cattanim), Tours, 19891994
* Tour sans Fins, Paríž, 1989 
* Kulturne centrum, Saint-Quentin-en-Yvelines, 1990
* Budova nakladatelstva DuMont Schauberg Verlag, Kolín nad Rýnom, 1990
* Experimentálne obytné stavby, Bezons, 1990
* Mediapark, Kolín n.Rýnom, 19911995
* Hotel les Thermes, Dax, 19911992
* Knižnica, Paríž, 1992
* Továreň Cartier, Villeret, Švajčiarsko, 1992
* Sídlo CLMBBDO, Paríž, 1992
* Opera v Lyone, Lyon, 1993
* Obytný súbor Leopoldauerstrasse, Viedeň, 1994
* Fondation Cartier, Paríž, 1994
* Euralille, Lille, 1994
* Galeries Lafayette, Berlín, 1995
* Domov dôchodcov, Rueil-Malmaison, Francúzsko, 1999 
* Kulturne a kongresové centrum, Luzern, Švajčiarsko, 1999
* Zlatý Anděl, Praha, 2000
* The Hotel - Deluxe Boutique Hotel, Luzern, Švajčiarsko, 2000
* Viedenský Gasometer, Viedeň, 2001
* expo.02, Švajčiarsko, 2002
* Dentsu Tower, Tokio, 2003
* Hotel Puerta América, Madrid, 2005
* Torre Agbar, Barcelona, 2005
* Musée du Quai Branly, Paríž, 2006
* Guthrie Theater, Minneapolis, Minnesota, USA, 2006

## Referencie

## Literatúra
* 
* 

## Iné projekty

## Externé odkazy
* Oficiálna stránka

## Zdroj
* Moderní architektura - Kritické dějiny: Kenneth Frampton, Academia, 2004
* Současní architekti: Philip Jodido, Taschen/Slovart, Praha, 2003
* Arch, 1/99., str.28
* Encyclopedia of 20th-century Architecture: R. Stephen Sennott, Fitzroy Dearborn Publishers, 2004
* archiweb.cz


Kategória:Francúzski architekti
Kategória:Nositelia Wolfovej ceny za umenie
Kategória:Absolventi École nationale supérieure des beaux-arts